Document ID: 32002R0095

Uredba Komisije (ES) št. 95/2002
z dne 18. januarja 2002
o spremembi Uredbe (EGS) št. 2670/81 o podrobnih izvedbenih pravilih glede proizvodnje sladkorja, ki presega kvoto
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor [1] in zlasti člena 13(3) Uredbe,
ob upoštevanju naslednjega:
(1) Uredbi Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) [2] ter (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican) [3] določata novo ureditev za ublažitev težav zaradi oddaljenosti, otoške narave in najbolj oddaljene lege teh regij.
(2) Podrobna pravila za izvajanje posebnih dobavnih režimov za najbolj oddaljene regije, uvedene z uredbami Sveta (ES) št. 1452/2001 [4], (ES) št. 1453/2001 in (ES) št. 1454/2001, določena z Uredbo Komisije (ES) št. 20/2002 [5], med drugim predvidevajo nadaljevanje posebnih določb v zvezi s tradicionalnimi trgovinskimi tokovi z drugimi regijami Skupnosti, zlasti glede dobav belega sladkorja C in surovega sladkorja C v smislu člena 13 Uredbe (ES) št. 1260/2001. Da se zagotovi standardizirano obdobje uporabe te uredbe in Uredbe (ES) št. 1260/2001, je treba natančno določiti, da se posebne določbe iz člena 1(1a) Uredbe Komisije (EGS) št. 2670/81 z dne 14. septembra 1981 o podrobnih izvedbenih pravilih glede proizvodnje sladkorja, ki presega kvoto [6], kakor je bila nazadnje spremenjena z Uredbo (ES) št. 1148/98 [7], uporabljajo v obdobju, določenem v členu 10(1) Uredbe (ES) št. 1260/2001.
(3) Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Besedilo člena 1(1a) Uredbe (EGS) št. 2670/81 se nadomesti z naslednjim:
"1a. V obdobju iz člena 10(1) Uredbe Sveta (ES) št. 1260/2001 [8], ne glede na odstavek 1(a), (b) in (d), se sladkor C, uvožen na Kanarske otoke ali Madeiro v obliki belega sladkorja, ki spada pod oznako KN 1701, ali na Azore v obliki surovega sladkorja, ki spada pod oznako KN 17011210, v okviru sistema oprostitve uvoznih dajatev, predvidenega v členu 3 Uredbe Sveta (ES) št. 1453/2001 [9] ali členu 3 Uredbe Sveta (ES) št. 1454/2001 [10], pri uporabi navedenega sistema šteje kot sladkor, izvožen v tretjo državo v smislu člena 13(1) Uredbe (ES) št. 1260/2001 in s poreklom iz te tretje države."
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se od 1. julija 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. januarja 2002

Labels: 7
17
6